Koʻchmas mulk ijara shartnomalarini davlat soliq xizmati organlarida majburiy hisobga qoʻyish tartibi toʻgʻrisidagi nizomni tasdiqlash haqida
(resolution, 2022-06-28)

Oʻzbekiston Respublikasi Prezidentining 2018-yil 25-maydagi PQ-3741-son “Nizolarning oldini olishga qaratilgan institut sifatida notariat tizimini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. Koʻchmas mulk ijarasi shartnomalarini davlat soliq xizmati organlarida majburiy hisobga qoʻyish tartibi toʻgʻrisida nizom ilovaga muvofiq tasdiqlansin. 2. Mazkur qaror 2019-yil 1-yanvardan eʼtiboran kuchga kiradi. Mazkur Nizom Oʻzbekiston Respublikasining “Davlat soliq xizmati toʻgʻrisida”gi Qonuni va Oʻzbekiston Respublikasi Prezidentining 2018-yil 25-maydagi PQ-3741-son “Nizolarning oldini olishga qaratilgan institut sifatida notariat tizimini yanada takomillashtirish chora-tadbirlari toʻgʻrisida”gi qaroriga muvofiq jismoniy shaxslar oʻrtasida tuzilgan koʻchmas mulk ijara shartnomalarini davlat soliq xizmati organlarida majburiy hisobga qoʻyish tartibini belgilaydi. 1. Koʻchmas mulk ijara shartnomalari Oʻzbekiston Respublikasining Fuqarolik kodeksida belgilangan tartibda tuziladi va davlat soliq xizmati organlarida majburiy hisobga qoʻyiladi. 2. Oʻzbekiston Respublikasi Fuqarolik kodeksining 612-moddasiga muvofiq uy-joyni ijaraga berish shartnomasi besh yildan ortiq boʻlmagan muddatga tuziladi. Agar shartnomada muddat koʻrsatilgan boʻlmasa, u besh yilga tuzilgan hisoblanadi. 3. Jismoniy shaxslar tomonidan Uy-joyni ijaraga berish shartnomalari mazkur Nizomning 1-ilovasidagi namunaviy shaklga muvofiq yoki Oʻzbekiston Respublikasi Fuqarolik kodeksiga asosan ixtiyoriy shaklda tuziladi. 4. Taraflarning kelishuviga binoan Uy-roʻzgʻor buyumlarini topshirish-qabul qilish va kommunal toʻlovlar uchun oʻrnatilgan oʻlchov asboblarining koʻrsatkichlarini qayd qilish dalolatnomasi mazkur Nizomning 2-ilovasiga muvofiq shaklda Uy-joyni ijaraga berish shartnomalariga ilova qilinishi mumkin. 5. Ijaraga beruvchi yoki uning vakili koʻchmas mulk ijara shartnomalarini davlat soliq xizmati organlarida hisobga qoʻyishda quyidagi hujjatlarni taqdim etadi: a) mazkur Nizomning 3-ilovasiga muvofiq koʻchmas mulk ijara shartnomasini majburiy hisobga qoʻyish haqida soʻrovnoma; b) koʻchmas mulk ijara shartnomasi; v) ijaraga beruvchining shaxsini yoki uning vakilining vakolatini tasdiqlovchi hujjat nusxasi. Mazkur bandda koʻrsatib oʻtilgan hujjatlardan tashqari boshqa qoʻshimcha hujjatlarni talab qilinishiga yoʻl qoʻyilmaydi. 6. Ijaraga beruvchi yoki uning vakili koʻchmas mulk ijara shartnomasini shartnoma tuzilgan kundan eʼtiboran oʻn kundan kechiktirmay davlat soliq xizmati organida hisobga qoʻyishi shart. 8. Koʻchmas mulk ijara shartnomalarini davlat soliq xizmati organlarida majburiy hisobga qoʻyishda toʻlov undirilmaydi. 9. Koʻchmas mulk ijara shartnomasini hisobga qoʻyish ijaraga beruvchi tomonidan Oʻzbekiston Respublikasi Davlat soliq qoʻmitasining rasmiy veb-saytidagi shaxsiy kabineti (bundan buyon shaxsiy kabinet deb yuritiladi) orqali elektron tarzda amalga oshiriladi. Bunda, ijaraga beruvchi tomonidan shaxsiy kabinet orqali mazkur Nizomning 3-ilovasiga muvofiq soʻrovnoma toʻldiriladi va unga koʻchmas mulk ijara shartnomasi hamda ijaraga beruvchining shaxsini tasdiqlovchi hujjat nusxasi biriktiriladi. 10. Ijaraga beruvchi yoki uning vakilining xohishiga koʻra koʻchmas mulk ijara shartnomasini hisobga qoʻyish ijaraga beruvchining doimiy yashash manzili yoki koʻchmas mulk joylashgan joydagi davlat soliq xizmati organiga shaxsan qogʻoz shaklida taqdim etilishi mumkin. 11. Davlat soliq xizmati organi tomonidan koʻchmas mulk ijara shartnomasini hisobga qoʻyish ijaraga beruvchining shaxsiy kabineti orqali elektron tarzda amalga oshirilganda real vaqt rejimida, qogʻoz shaklida taqdim etilganda oʻsha vaqtning oʻzida amalga oshiriladi. Bunda, davlat soliq xizmati organlari tomonidan koʻchmas mulk ijara shartnomasi hisobga qoʻyilganligi haqida mazkur Nizomning 4-ilovasiga muvofiq QR-kodi mavjud bildirishnoma ijaraga beruvchining shaxsiy kabinetiga yuboriladi yoki ijaraga beruvchiga yoxud uning vakiliga taqdim etiladi. Bildirishnomaning haqiqiyligi QR-kodni maxsus mobil ilova orqali tekshirib koʻrish bilan aniqlanadi. Bildirishnomaning QR-kodi tekshirilganda hisobga qoʻyilgan koʻchmas mulk ijara shartnomasining elektron shakliga XML formatida havola qilinadi. 12. Koʻchmas mulk ijara shartnomasini hisobga qoʻyish uchun taqdim etilayotgan hujjatlar mazkur Nizom talablariga muvofiq boʻlmaganda davlat soliq xizmati organlari tomonidan koʻchmas mulk ijara shartnomasini hisobga qoʻyish rad etiladi. 13. Koʻchmas mulk ijara shartnomasi davlat soliq xizmati organida hisobga qoʻyilgandan soʻng, oʻsha vaqtning oʻzida joriy yil uchun hisoblangan jismoniy shaxslardan olinadigan daromad soligʻini toʻlash haqidagi toʻlov xabarnomasi ijaraga beruvchining shaxsiy kabinetiga yuboriladi yoki ijaraga beruvchiga yoxud uning vakiliga taqdim etiladi. 14. Koʻchmas mulk ijara shartnomasi shartnomada belgilangan muddat tugaganidan keyin bekor boʻladi. Koʻchmas mulk ijara shartnomasi sud tartibida bekor boʻlganda, ijaraga beruvchi sud qarorini davlat soliq xizmati organiga taqdim etishi lozim. Taraflarning kelishuviga binoan koʻchmas mulk ijara shartnomasi muddatidan oldin bekor boʻlganda koʻchmas mulk ijara shartnomasini bekor qilinganligi haqida kelishuv davlat soliq xizmati organlarida majburiy hisobga qoʻyish uchun taqdim etiladi. Taraflarning kelishuviga binoan koʻchmas mulk ijara shartnomasi muddatidan oldin bekor boʻlganda koʻchmas mulk ijara shartnomasini bekor qilinganligi haqida kelishuv mazkur Nizomning 5-ilovasiga muvofiq yoki Oʻzbekiston Respublikasi Fuqarolik kodeksiga asosan ixtiyoriy shaklda tuziladi. 15. Ijaraga beruvchi koʻchmas mulk ijara shartnomasini bekor qilinganligi haqidagi kelishuvni davlat soliq xizmati organlarida hisobga qoʻyish uchun oʻzining shaxsiy kabineti orqali mazkur Nizomning 6-ilovasiga muvofiq toʻldirilgan soʻrovnomani elektron tarzda yuboradi. Bunda soʻrovnomaga koʻchmas mulk ijara shartnomasini bekor qilinganligi haqidagi kelishuv biriktiriladi. 16. Ijaraga beruvchi yoki uning vakilining xohishiga koʻra, koʻchmas mulk ijara shartnomasini bekor qilinganligi haqidagi kelishuvni hisobga qoʻyish toʻgʻrisidagi soʻrovnoma koʻchmas mulk ijara shartnomasi hisobga qoʻyilgan davlat soliq xizmati organiga qogʻoz shaklida taqdim etilishi mumkin. 17. Davlat soliq xizmati organi tomonidan koʻchmas mulk ijara shartnomasini bekor qilinganligi haqidagi kelishuvni hisobga qoʻyish ijaraga beruvchining shaxsiy kabinet orqali elektron tarzda yuborilganda real vaqt rejimida, qogʻoz shaklida taqdim etilganda oʻsha vaqtning oʻzida amalga oshiriladi. Bunda, koʻchmas mulk ijara shartnomasini bekor qilinganligi haqidagi kelishuvni hisobga qoʻyilganligi toʻgʻrisida mazkur Nizomning 7-ilovasiga muvofiq QR-kodi mavjud bildirishnoma davlat soliq xizmati organlari tomonidan ijaraga beruvchining shaxsiy kabinetiga yuboriladi yoki ijaraga beruvchiga yoxud uning vakiliga taqdim etiladi. Bildirishnomaning haqiqiyligi QR-kodni maxsus mobil ilova orqali tekshirib koʻrish bilan aniqlanadi. Bildirishnomaning QR-kodi tekshirilganda hisobga qoʻyilgan koʻchmas mulk ijara shartnomasini bekor qilinganligi haqidagi kelishuvning elektron shakliga XML formatida havola qilinadi. 18. Davlat soliq xizmati organi soʻrovnomaga asosan koʻchmas mulk ijara shartnomasining bekor qilinganligi toʻgʻrisida oʻzining axborot tizimiga tegishli oʻzgartirishlarni kiritadi. 19. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javobgarlikka tortiladi. 20. Mazkur Nizom talablariga rioya etilishi ustidan nazorat davlat soliq xizmati organlari tomonidan qonunchilik hujjatlariga muvofiq amalga oshiriladi. 21. Mazkur Nizom Oʻzbekiston Respublikasi Moliya vazirligi, Iqtisodiyot vazirligi va Ichki ishlar vazirligi bilan kelishilgan. Uy-joyni ijaraga berish shartnomasi ‎(namunaviy shakl)‎ ‎‎__________________(tuzilgan sana) ‎ ‎ ‎ ‎ ‎ ‎ ‎‎__________________(tuzilgan joy) ‎ ‎ ‎ ‎ ‎ ‎ ‎ ‎ ‎ ‎ ‎‎Biz, ______________________ viloyati (Respublikasi), ______________ tumani (shahar), ________________ MFY, _________________ koʻchasi (mavzesi, dahasi) ____-uy ____-xonadonda doimiy yashash joyi boʻyicha roʻyxatga olingan, _________ yilda tugʻilgan _______________________ __________________ ________________________ (pasport seriyasi ____, raqami _____________, ______ yilda _____________ tuman (shahar) IIBdan berilgan) (bundan buyon matnda Ijaraga beruvchi deb yuritiladi) bir tomondan va ____________________ viloyati (Respublikasi), _________________ tumani (shahar), __________________ MFY, __________________ koʻchasi (mavzesi, dahasi) ____-uy _____-xonadonda doimiy yashash joyi boʻyicha roʻyxatga olingan, _______ yilda tugʻilgan ______________________ _____________________ ______________________ (pasport seriyasi ____, raqami ___________, ______ yilda ________________ tuman (shahar) IIBdan berilgan) (bundan buyon matnda Ijaraga oluvchi deb yuritiladi) ikkinchi tomondan ushbu shartnomani quyidagilar haqida tuzdik: ‎‎1. Shartnomaning predmeti ‎‎1. Men, Ijaraga beruvchi mulk huquqi asosida tegishli boʻlgan _____________________ viloyati (Respublikasi), ____________ tumani (shahar), ________________ MFY, __________________ koʻchasi (mavzesi, dahasi) ____-uy ____-xonada joylashgan uy-joyni Ijaraga oluvchiga vaqtincha egalik qilish va foydalanish uchun haq evaziga berdim, men Ijaraga oluvchi ushbu uy-joyni vaqtincha egalik qilish va foydalanish uchun qabul qildim. ‎2. Ijaraga berilayotgan uy-joy quyidagilardan iborat: umumiy foydalanish maydoni __________________________ (maydoni soʻzlar bilan) m2, yashash (foydalanish) maydoni _____________________ (maydoni soʻzlar bilan) m2 boʻlgan (___ta yashash xonasi, dahliz, oshxona, sanuzel va hokazo)ni tashkil etadi. ‎3. Yuqorida koʻrsatilgan uy-joy Ijaraga beruvchiga ____________________ tuman (shahar) davlat notarial idorasi notariusi (xususiy amaliyot bilan shugʻullanuvchi notariusi) F.I.O. tomonidan (___________reyestr raqami va sanasi) reyestr raqami bilan qayd qilingan uy-joyni (oldi-sotdi, hadya, ayirboshlash shartnomasi, qonun boʻyicha merosga boʻlgan huquq toʻgʻrisidagi guvohnomaga va hokazo) asosan tegishli boʻlib, uy-joyni roʻyxatga olinganligi haqida ____________reyestr raqami roʻyxatga olingan. ‎4. Ijaraga beruvchi yuqorida koʻrsatilgan uy-joyni Ijaraga oluvchiga ___________________ (yil, oy, kun) muddatga, yaʼni _____ (yil, oy, kun)gacha topshiradi. ‎‎2. Ijara haqi ‎‎5. Ijaraga berilgan uy-joyidan foydalanish uchun ijara haqi taraflar kelishuviga asosan har (yil, oy, kun)ga _______ soʻmdan, umumiy ijara haqi __________ soʻmni tashkil qiladi. Ijaraga oluvchi oʻtgan (yoki joriy) oy uchun toʻlovni har oyning ____ kuniga qadar Ijaraga beruvchiga toʻlashi shart. ‎6. Ijaraga oluvchi berilgan uy-joydan foydalanish uchun ijara haqi toʻlov muddatini ketma-ket ikki martadan ortiq buzsa Ijaraga beruvchi shartnomani bir tomonlama bekor qilishga va ijaraga berilgan uy-joyni boʻshatib berishni Ijaraga oluvchidan talab qilishga haqli. ‎‎3. Tomonlarning huquq va majburiyatlari ‎‎7. Men, Ijaraga oluvchi ijaraga olingan uy-joyni vazifasiga muvofiq ravishda foydalanishni, oʻz holatida saqlanishini taʼminlashni, uni yaxshi holda tutishni hamda sanitariya va yongʻindan saqlash qoidalariga toʻliq rioya etishni, ijara haqini oʻz vaqtida toʻlab turishni oʻz zimmamga olaman. ‎8. Men, Ijaraga oluvchi (yoki Ijaraga beruvchi) sovuq va issiq suvdan, elektr energiya va gazdan, telefon aloqasi hamda maishiy chiqindilardan foydalanganlik uchun, shuningdek uy-joy bilan bogʻliq boʻlgan barcha toʻlovlarni oʻz vaqtida tegishli tashkilotlariga qonun hujjatlarida belgilangan tariflarda va muddatda toʻlashni oʻz zimmamga olaman. ‎9. Men, Ijaraga beruvchi mulk huquqi asosida tegishli mulkni ijaraga berganligim va buning natijasida daromad olayotganim uchun qonun hujjatlarida belgilangan tartibdagi soliqlar va yigʻimlarni oʻz vaqtida tegishli davlat soliq xizmati organiga toʻlab borishni oʻz zimmamga olaman. 4. Tomonlarning javobgarligi va nizolarni hal etish ‎‎10. Ushbu shartnoma talablarini lozim darajada bajarmagan yoki bajarishdan bosh tortgan taraf qonun hujjatlarida belgilangan tartibda javobgar boʻladi. ‎11. Uy-joyni ijaraga berish shartnomasini bekor qilish yoki unga oʻzgartirishlar kiritish taraflarning kelishuviga asosan amalga oshiriladi, nizo kelib chiqqan taqdirda sud tartibida hal qilinadi. Shartnomani bekor qilish haqida taraflardan har biri boshqa tarafni bir oy oldin yozma ravishda ogohlantiradi. ‎Uy-joyni ijaraga oluvchi oʻzi bilan birga doimiy yashaydigan boshqa fuqarolarning roziligi bilan ijaraga beruvchini uch oy avval yozma ravishda ogohlantirib, istalgan vaqtda ijara shartnomasini bekor qilishga haqli. 5. Yakuniy qoidalar ‎‎12. Oʻzbekiston Respublikasi Soliq kodeksining 129, 375, 396 va 397-moddalari mazmun va mohiyati biz taraflarga tushunarli. ‎13. Oʻzbekiston Respublikasi Fuqarolik kodeksining 606-moddasi va taraflarning kelishuviga asosan ijaraga berilgan uy-joyda Ijaraga oluvchi bilan birga uning oila aʼzolari (birgalikda yashovchi oila aʼzolarining familiyasi, ismi va otasining ismi, tugʻilgan sanasi koʻrsatiladi) yashaydi. ‎14. Men, Ijaraga beruvchi mazkur shartnoma imzolangunga qadar ijaraga berilayotgan uy-joy boshqa shaxsga oʻtkazilmagan, garovga qoʻyilmagan, nizoda yoʻq va ijaraga berilishi taqiqlanmaganligini kafolatlayman. ‎15. Mazkur shartnoma taraflar tomonidan uch nusxada tuzilib imzolandi, ulardan bir nusxasi davlat soliq xizmati organida saqlanadi, qolgan nusxalar taraflarga berildi. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Tomonlarning yashash manzillari: Ijaraga beruvchi:‎‎ ‎ ‎ ‎ ‎ Ijaraga oluvchi:‎‎ ____________________________________________________________________________________ ‎ ‎ ‎ ‎ ____________________________________________________________________________________‎‎ ‎‎Tomonlarning imzolari: Ijaraga beruvchi (F.I.O.)‎‎ ‎ ‎ ‎ ‎ Ijaraga oluvchi (F.I.O.) ‎‎____________________________ ‎ ‎ ‎ ‎ ‎‎____________________________ Imzo_______________________‎‎ ‎ ‎ ‎ ‎ ‎‎Imzo_______________________ ‎1. Ijaraga beruvchi toʻgʻrisida maʼlumot:‎‎ ‎‎F.I.O. ‎‎ ‎‎Pasport seriyasi va raqami ‎‎ ‎‎Ijaraga beruvchining identifikatsiya raqami (STIR) ‎‎ ‎‎Yashash joyi ‎‎ ‎‎Telefon raqami ‎‎ ‎‎Elektron pochta manzili ‎‎ ‎‎‎2. Ijaraga oluvchi toʻgʻrisida maʼlumot: ‎‎F.I.O. ‎‎ ‎‎Pasport seriyasi va raqami ‎‎ ‎‎Yashash joyi ‎‎ ‎‎Telefon raqami ‎‎ ‎‎‎3. Ijaraga berilgan koʻchmas mulk toʻgʻrisida maʼlumot: ‎‎Koʻchmas mulkning turi ‎‎ ‎‎Joylashgan manzili ‎‎ ‎‎Ijaraga berilgan maydon ‎‎ ‎‎Ijaraga berilgan sana ‎‎ ‎‎Ijaraga berilgan muddat ‎‎ ‎‎Bir oylik ijara haqi toʻlovi (soʻmda) ‎‎ ‎‎Ijara haqining umumiy summasi (soʻmda) ‎‎ ‎‎‎Ijaraga beruvchi (vakil):‎ ‎‎‎_________‎(imzo) ‎ ‎‎‎________________________‎F.I.O.‎ ‎ ‎ ‎ ‎ ____________ (sana) ‎ ‎ ‎ ‎ ‎ ‎ Koʻchmas mulk ijara shartnomasini bekor qilinganligi haqida kelishuv ‎(namunaviy shakl) ‎ ‎‎__________________(tuzilgan sana)‎ ‎ ‎ ‎ ‎ ‎ ‎ __________________(tuzilgan joy) ‎ ‎ ‎ ‎ ‎ ‎ ‎ ‎ ‎ ‎ ‎‎Biz, ________________ viloyati (Respublikasi), _________________ tumani (shahar), ____________ MFY, _____________ koʻchasi (mavzesi, dahasi) ____-uy ___-xonadonda doimiy yashash jo�i boʻyicha roʻyxatga olingan, _____________ yilda tugʻilgan (pasport seriyasi ___, raqami __________, ________ yilda ______________ tuman (shahar) IIBdan berilgan) (bundan buyon matnda Ijaraga beruvchi deb yuritiladi) bir tomondan va ________________________ viloyati (Respublikasi), _____________ tumani (shahar), _______________ MFY, _______________ koʻchasi (mavzesi, dahasi) ____-uy ___-xonadonda doimiy yashash joyi boʻyicha roʻyxatga olingan, _______________ yilda tugʻilgan (pasport seriyasi ___, raqami ________, ________ yilda ___________ tuman (shahar) IIBdan berilgan) (bundan buyon matnda Ijaraga oluvchi deb yuritiladi) ikkinchi tomondan ushbu kelishuvni quyidagilar haqida tuzdik: ‎ ‎ ‎ ‎ ‎ ‎ ‎ ‎ ‎ ‎ ‎‎1. Biz tomonimizdan, Ijaraga beruvchiga mulk huquqi asosida tegishli boʻlgan _________________ viloyati (Respublikasi), ____________ tumani (shahar), _____________ MFY, ______________ koʻchasi (mavzesi, dahasi) ___-uy ___-xonadonda joylashgan koʻchmas mulkni (uy-joy, kvartira, noturar joy va hokazo) _____________________ viloyati (Respublikasi), _________________ tumani (shahar) davlat soliq organi tomonidan 20___ yil “___”_________ kuni roʻyxat boʻyicha _________ reyestr raqami bilan hisobga qoʻyilgan ijara shartnomasini oʻzaro kelishuvimizga asosan bekor qilamiz. ‎2. Men Ijaraga oluvchi ijaraga berilgan koʻchmas mulkni toʻla toʻkis va yaroqli holda Ijaraga beruvchiga qaytardim, men Ijaraga beruvchi esa ijaraga olingan koʻchmas mulkni toʻla toʻkis va yaroqli holda Ijaraga oluvchidan qaytarib oldim. ‎3. Ijaraga beri�gan koʻchmas mulkning ijara haqi va kommunal toʻlovlari boʻyicha bir-birimizga nisbatan hech qanday eʼtirozlarimiz yoʻq. ‎4. Ushbu kelishuv Oʻzbekiston Respublikasi Uy-joy kodeksining 13-moddasi, Fuqarolik kodeksining 539 va 579-moddalariga asosan _____________ viloyati (Respublikasi), ______________ tumani (shahar) davlat soliq organida hisobga qoʻyilishi lozim. ‎5. Mazkur kelishuv taraflar tomonidan uch nusxada tuzilib imzolandi, ulardan bir nusxasi davlat soliq xizmati organida saqlanadi, qolgan nusxalar taraflarga berildi. ‎Kelishuvning mazmuni va mohiyati bizga tushunarli hamda bizning asl maqsadimizga muvofiq keladi. ‎ ‎ ‎ ‎ ‎ ‎ ‎ ‎ ‎ ‎ ‎‎Tomonlarning yashash manzillari: Ijaraga beruvchi:‎‎ ‎ ‎ ‎ ‎ Ijaraga oluvchi:‎‎ ____________________________________________________________________________________‎‎ ‎ ‎ ‎ ‎ ____________________________________________________________________________________‎‎ ‎‎Tomonlarning imzolari: ‎‎Ijaraga beruvchi (F.I.O.) ‎ ‎ ‎ ‎ ‎‎Ijaraga oluvchi (F.I.O.) ‎‎____________________________ ‎ ‎ ‎ ‎ ‎‎____________________________ Imzo_______________________‎‎ ‎ ‎ ‎ ‎ Imzo_______________________ ‎1. Ijaraga beruvchi toʻgʻrisida maʼlumot:‎‎ ‎‎F.I.O. ‎‎ ‎‎Pasport seriyasi va raqami ‎‎ ‎‎Yashash joyi ‎‎ ‎‎Telefon raqami ‎‎ ‎‎Elektron pochta manzili ‎‎ ‎‎‎2. Ijaraga oluvchi toʻgʻrisida maʼlumot: ‎‎F.I.O. ‎‎ ‎‎Pasport seriyasi va raqami ‎‎ ‎‎Yashash joyi ‎‎ ‎‎Telefon raqami ‎‎ ‎‎‎3. Ijaraga berilgan koʻchmas mulk toʻgʻrisida maʼlumot: ‎‎Koʻchmas mulkning turi ‎‎ ‎‎Joylashgan manzili ‎‎ ‎‎Ijaraga berilgan maydon ‎‎ ‎‎Ijaraga berilgan sana ‎‎ ‎‎Ijaraga berilgan muddat ‎‎ ‎‎Bir oylik ijara haqi toʻlovi (soʻmda) ‎‎ ‎‎Ijara haqining umumiy summasi (soʻmda) ‎‎ ‎‎‎Ijaraga beruvchi (vakil):‎ ‎‎‎‎__________‎‎(imzo)